Datasets:
3ed0k4
/
kurdish_CKB

Dataset card Data Studio Files
xet
 Community
1
text
stringlengths
0
288k
ئەمڕۆ، پارێزگاری دەرسیم لە بەیاننامەکەدا قەدەغەبوونی هاتووچۆی لەسەر ٣٠ ناوچەی سەر بەو پەرێزگایە ڕاگەیاند.
بەپێی بڕیارەکەی پارێزگاری ئاکەپە-یی دەرسیم، قەدەغەی هاتووچۆ لەو ٣٠ ناوچەیە، لە ئەمڕۆوە دەستیپێکردووەو تا ٣٠ی ئەم مانگە بەردەوامی دەبێت.
سوپای تورک بەهۆی بەڕێوەچوونی ئۆپەراسیۆنە سەربازییەکانییەوە، تا ئێستا لە سەدان گوند و ناوچەی باکوری کوردستان قەدەغەی هاتووچۆی ڕاگەیاندووە.
ئۆپەراسیۆنی سوپای تورک لە باکوری کوردستان بەردەوامە
ۆپەراسیۆنی سوپای تورک بە پاڵپشتی فڕۆکە جەنگیی و سیخوڕییەکانی لە سنووری شاروشارۆچکەکانی باکوری کوردستان بەردەوامە.
ک. ش
کوردستان
سێشه‌ممه‌, 16 Jan 2018, 16:54
ئەمڕۆ ئۆپەراسیۆنی سوپای تورک لە نزیک گوندی مەلێ-ی سەربە هەرێمی بەستا لە شرناخ، بەردەوامی هەبووەو چەندین سەربازی لە سنوورەکە جێگیرکردووە.
هاوکات لەگەڵ جێگیرکردنی سەربازەکانیدا، لە هەرێمی بەستا ئۆپەراسیۆن بە بەشداری چەندین هەلیکۆپتەر بەردەوام بووە.
بەهۆی ئەو ئۆپەراسیۆنانەوە، حکومەتی ئاکەپە لە دەیان گوندی باکوری کوردستان قەدەغەی هاتووچۆی ڕاگەیاندووەو ناوچەکەی کردووە بە سەربازگە.
سەرما ژیانی لێقەوماوانی بوومەلەرزەکەی کرماشانی تاڵ کردووە
سەرەڕای ئەوەی دوو مانگ بە سەر بوومەلەرزەکەی کرماشاندا تێپەڕیووە، هێشتا لێقەوماوانی بوومەلەرزەکە لە دۆخی خراپدا دەژین و سەرما ژیانی لێ تاڵ کردوون.
کۆماس شەهبازی
کوردستان
سێشه‌ممه‌, 16 Jan 2018, 13:55
ە ڕۆژی ١٢ی مانگی نۆڤەمبەری ساڵی ڕابردوودا بوومەلەرزەیەک بە گوڕی زیاتر لە ٧ پلەی ڕێختەر کرماشانی ڕۆژهەڵاتی کوردستانی هەژاند و لە ئەنجامیدا هەزاران کەس گیانیان لەدەست دا و برینداربوون، لێقەوماوانی ئەو بوومەلەرزەیە هێشتا نەگەڕاونەتەوە دۆخی ئاسایی و بەبێ خزمەتگوزارییە حکومییەکان لە دۆخێکی زۆر سەختدا دەژین.
لێقەوماناوانی بوومەلەرزەکە لە وەرزی ساردی ئێستادا بەبێ کابینە و گەرمکەرەوە دەژین، هەروەها بێبەشن لە هەموو کەرەستەیەکی تایبەت بە تەندروستی بۆ لێقەوماوان.
ژنانی بەساڵدا چوو لە سەرپێل زەهاو کە تووشی نەخۆشیی وەکو شەکرە و گورچیلە بوون، پێویستییان بە چاودێریی بەردەوامیی پزیشکی هەیە، بەڵام دەستیان ناگات بە ناوەندەکانی تەندروستی و نەخۆشخانەکان، ڕۆژ لەدوای ڕۆژیش دۆخیان نالەبارتر دەبێت.
 
هاوڵاتیانی لێقەوماوی سەرپێڵ زەهاو کە بەتەواوەتی بێهیوا بوون، لە خزمەتگوزاریییە حکومییەکان، داوا لە ناوەند و ڕێکخراوە نێودەوڵەتییەکان دەکەن، بە هانایانەوە بچن و فریایان بکەون.
ئەوە لە کاتێکدایە، کە حکومەتی ئێران قەدەغەی کردووە، کە هیچ یارمەتییەک لەلایەن ڕێکخراوە نێودەوڵەتییەکانەوە بگاتە دەستی لێقەوماوان.
گەلی شەنگال داوای ڕەوایەتیدان بە خۆبەڕێوبەریی شەنگال دەکەن
هاوڵاتیانی شەنگال لە پاش فەرمانەکەی ساڵی ٢٠١٤ وە لە هەوڵدانی بەردەومدان بۆ ئەوەی هێزە ناوچەییەکان و کۆمەڵگای نێودەوڵەتیی ڕەوایەتیی بدەن بە مافی خۆبەڕێوەبەرایەتییان، هەر بەو مەبەستەش ڕێپێوانێکی دیکەیان ئەنجامدا.
ک. ش
کوردستان
سێشه‌ممه‌, 16 Jan 2018, 10:17
ئێوارەی دوێنێ هاوڵاتیانی شەنگال لە کۆمەڵگای بۆریکی سەربە شەنگال ڕێپێوانێکیان ڕێکخست و لە ڕێپێوانەکەدا بە خوێندنەوەی ڕاگەیەندراوێک داویان کرد، کە مافی خۆبەڕێوەبەریی شەنگال بە ڕەسمی بناسرێت.
لە ڕێپێوانەکەدا، کە لە بازاری بۆریکەوە تا ناوەندیی ئەنجومەنی گەلی کۆمەڵگاکە بەردەوام بوو، ئاڵا و سیمبۆلی ڕێکخراو و ناوەندەکانی خەڵکی ئێزدیی شەنگال و هەروەها پۆستەری عەبدوڵا ئۆجالان، ڕێبەری پارتی کرێکارانی کوردستان بەرز کرایەوە.
هەروەها ڕاگەیەندراوێک بە زمانەکانی کوردی و عەرەبی خوێندرایەوە و تێیدا بانگەوازیی هێزە ناوچەییەکان و کۆمەڵگای نێودەوڵەتی کرا، کە ڕەوایەتی بدەن بە مافی خۆبەڕێوەبەریی دیموکراتی خەڵکی شەنگال.
ڕاگەیەندراوەکە بە زمانی کوردی لەلایەن مامۆستا خدر شەنگالییەوە خوێندرایەوە  بە زمانی عەرەبیش لەلایەن فەیسەل ڕەشید، هاوسەرۆکی ئەنجومەنی گەلی کۆمەڵگای بۆریک خوێندرایەوە.
لە ڕاگەیەندراوەکەدا ئاماژە بەوە درا: مەبەست لە فەرمانی سەر خەڵکی ئێزدی لەناوبردنی بەتەواوەتییان بوو، بەڵام خەڵکەکەمان بە ڕێکخستن و دامەزراندنی ناوەند و ئەنجومەنی تایبەت بە خۆیان ئەو پیلانەیان پووچەڵ کردەوە و دەستیان کرد بە بەرگریکردن لە خۆیان.
لە ڕاگەیەندراوەکەدا، داوا لە نەتەوە یەکگرتووەکان، یەکێتی ئەوروپا و بەتایبەتی حکومەتی عێراق کرا، کە داواکاریی خەڵکی شەنگال بۆ دامەزراندنی خۆبەرێوەبەریی دیموکراتی لە شەنگال قبوڵ بکەن.
هەروەها لە ڕاگەیەندراوکەدا بانگەوازیی نەتەوە یەکگرتووەکان کرا، کە فەرمانی ساڵی ٢٠١٤ بۆ سەر ئێزدییەکان وەک جینۆساید بناسێت و هاوکاریی خەڵکی شەنگال بکات بۆ ئەوەی شەنگالی وێرانکراو لە پاش شەڕی هێرشی چەتەکانی داعش ئاوەدان بکرێتەوە.
لە کۆتایی ڕاگەیەندراوەکەدا بانگەوازیی خەڵکی ئێزدی کرا، کە لە ئێستادا کە شەنگال قۆناغێکی مێژوویی تێپەڕدەکات، پێویستە هەموو پێکهاتەکان و بیروڕا جیاوازەکان لە شەنگال یەک بگرن، هەروەها بانگەوازیی ئەنجومەنی مامۆستایانی ئایینی شەنگال کرا، کە بەرپرسیاربن بەرامبەر بە کۆمەڵگای ئێزدی.